Legal Document

Category: 889

Text:
95. ΑΠΟΦΑΣΙΣ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 24154/601 ΔΙΠ της 24 Αυγ./2 Οκτ. 1972 (ΦΕΚ Β΄ 794) Περί του προβλεπομένου ποσοστού μέσης εκ τελών χαρτοσήμου φορολογικής επιβαρύνσεως εκ της εξαγωγής ακατεργάστων δερμάτων. Έχοντες υπ’ όψει: 1.Τας διατάξεις του άρθρ. 2 του Ν.Δ. 226/69 «περί διασφαλίσεως ίσων όρων ανταγωνισμού δια τα Ελληνικά προϊόντα», ως τούτο συνεπληρώθη δια του άρθρ. 1 του Ν.Δ. 849/71. 2.Τα εκ της εφαρμογής των διατάξεων του άρθρου τούτου δημιουργηθέντα θέματα και 3.Την υπ’ αριθ. 509/ΔΙΠ/3.8.72 σχετικήν γνωμοδότησιν της, κατά την παρ. 4 εδάφ. δεύτερον του ανωτέρω άρθρου, Επιτροπής, ως αύτη ανασυνεκροτήθη δια της υπ’ αριθ. 1811/36 ΔΙΠ/12.1.72 κοινής αποφάσεως ημών, αποφασίζομεν: Ι.Επί εξαγωγής ακατεργάστων δερμάτων το υπό του άρθρ. 1 του Ν.Δ. 226/69 προβλεπόμενον ποσοστόν μέσης εκ τελών χαρτοσήμου φορολογικής επιβαρύνσεως των προϊόντων τούτων επιστρέφεται προσηυξημένον κατά μία ακεραίαν μονάδα. ΙΙ.Δια την επιστροφήν της μέσης εκ τελών χαρτοσήμου επιβαρύνσεως επί τροφίμων και εφοδίων εγχωρίου παραγωγής, άτινα διετέθησαν εις πλοία και αεροσκάφη, εκτελούντα πλόας εξωτερικού ή μικτούς, μέχρι της δημοσιεύσεως του Ν.Δ. 849/71, ο χαρακτηρισμός τούτων ως ιδίας ή μη παραγωγής διενεργείται επί τη βάσει σχετικής υπευθύνου δηλώσεως των εξαγωγέων, υποβαλλομένης κατά τας διατάξεις του Ν.Δ. 105/69. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως, καλύπτει δε αύτη και τας κατά τον χρόνον της δημοσιεύσεώς της εκκρεμούσας παρά τοις Τελωνείοις σχετικάς υποθέσεις περί επιστροφής της μέσης εκ τελών χαρτοσήμου επιβαρύνσεως. 28.Α.α.94-95 Κώδικας Τελών Χαρτοσήμου